**Výzva na predloženie ponuky**

1. **Identifikácia vyhlasovateľa**

Názov organizácie: EUROSVIT, s.r.o

Sídlo: Komárňanská cesta 3, 940 37 Nové Zámky

IČO: 36 532 088

DIČ: 2020144082

IČ DPH: SK2020144082

V zastúpení: [Tomáš Kecskés, konateľ](hladaj_osoba.asp?PR=Kecskés&MENO=Tomáš&SID=0&T=f0&R=1)

Kontaktná osoba: Ing. Branislav Šarmír

Telefónne číslo: +421 940629 555

E-mail: projekty@obstarame.sk

1. **Názov a predmet súťaže**

Automatizované laserové pracovisko

Číslo zákazky: OA20ESV068

CPV kód: 38636100-3 Lasery

 38636110-6 Priemyselné lasery

1. **Predpokladaná hodnota zákazky**

Táto výzva na predkladanie ponúk slúži zároveň na stanovenie predpokladanej hodnoty zákazky.

1. **Opis**

Predmetom verejného obstarávania je dodanie laserového stroja na podporu inteligentných inovácií vo výrobe verejného obstarávateľa. Laserový stroj bude slúžiť na inovácie procesu v kvalite rezania. Bližšie informácie sú uvedené vo výzve na predkladanie ponúk.

Zákazka sa nedelí na časti.

1. **Typ zmluvy, ktorá bude výsledkom súťaže**

Kúpna zmluva

1. **Miesto dodania**

Sídlo vyhlasovateľa

1. **Financovanie**

Predmet zákazky bude financovaný z prostriedkov EÚ – OPVaI – MH/DP/2018/1.2.2-21

1. **Lehota dodania**

Do 6 mesiacov od nadobudnutia účinnosti zmluvy

1. **Miesto, spôsob a lehota predkladania ponúk**

Prostredníctvom systému JOSEPHINE spôsobom a v lehote tam uvedenej.

1. **Možnosť predloženia ponuky**

Ponuka sa predkladá na celý predmet obstarávania.

Variantné riešenie sa nepripúšťa.

Zákazka nie je delená na časti.

1. **Kritérium na vyhodnotenie ponuky**

Najnižšia suma za celý predmet zákazky v EUR bez DPH.

1. **Spôsob určenia ceny**

Cena za predmet zákazky podľa prílohy č. 1 a prílohy č. 3 musí byť stanovená v zmysle zákona NR SR č.18/1996 Z. z. o cenách, v platnom znení a vyhlášky MF SR č.87/1996 Z. z., ktorou sa tento vykonáva.

Uchádzač vo svojej ponuke uvedie celkovú cenu bez DPH za celý predmet zákazky.

Cena podľa predchádzajúcej vety musí byť vyjadrená v euro ako kladné číslo zaokrúhlené na maximálne dve desatinné miesta.

Základnou zásadou posudzovania cien ponúknutých uchádzačmi je konečná cena, ktorú by verejný obstarávateľ bol povinný zaplatiť uchádzačovi v prípade úspechu jeho ponuky v tejto verejnej súťaži v súlade s platným právnym režimom upravujúcim akékoľvek dane a poplatky vzťahujúce sa na poskytnutie predmetu zákazky.

Ak uchádzač nie je registrovaným platiteľom DPH v Slovenskej republike, uvedie navrhovanú zmluvnú cenu bez DPH. Na skutočnosť, že nie je platiteľom DPH upozorní.

1. **Podmienky účasti uchádzačov**

13.1 Podľa § 32, ods. 1, písm. e) Doklad (sken) o oprávnení podnikať v danej oblasti podľa predmetu zákazky. Postačí poukázať na zverejnenie v príslušnom obchodnom resp. živnostenskom resp. v inom príslušnom registri formou zaslania internetového (webového) odkazu.

13.2 Podľa § 32, ods. 1, písm. f) Čestné vyhlásenie, že uchádzač nemá uložený zákaz účasti vo verejnom obstarávaní. Uchádzač túto skutočnosť preukáže predložením podpísaného čestného vyhlásenia.

1. **Obsah cenovej ponuky**

a) Doklady uvedené v bode č. 13 tejto výzvy

b) Výsledná suma vložená ako kritérium v systéme Josephine

c) Podpísaná a naskenová Kúpna zmluva. Zmluva musí byť podpísaná štatutárnym

zástupcom uchádzača alebo osobou oprávnenou konať v mene uchádzača. V prípade jej podpísania inou osobou je potrebné predložiť platné plnomocenstvo oprávňujúce túto osobu k podpisu zmluvy.

1. **Komunikácia medzi vyhlasovateľom a uchádzačmi**

15.1. Doručovanie/oznamovanie podaní, odovzdávanie podkladov a komunikácia („ďalej len komunikácia“) medzi vyhlasovateľom azáujemcami sa bude uskutočňovať v slovenskom alebo českom jazyku a spôsobom, ktorý zabezpečí úplnosť a obsah týchto údajov uvedených v ponuke, podmienkach účasti a zaručí ochranu dôverných a osobných údajov uvedených v týchto dokumentoch.

15.2. vyhlasovateľ bude pri komunikácii s uchádzačmi resp. záujemcami postupovať prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi vyhlasovateľom a záujemcami resp. uchádzačmi.

15.3. JOSEPHINE je softvér na elektronizáciu zadávania verejných zákaziek. JOSEPHINE je webová aplikácia na doméne https://josephine.proebiz.com .

15.4. Na bezproblémové používanie systému JOSEPHINE je nutné používať jeden z podporovaných internetových prehliadačov:

- Microsoft Internet Explorer verzia 11.0 a vyššia, - Mozilla Firefox verzia 13.0 a vyššia alebo
- Google Chrome.

15.5. Pravidlá pre doručovanie – zásielka sa považuje za doručenú záujemcovi/uchádzačovi ak jej adresát bude mať objektívnu možnosť oboznámiť sa s jej obsahom, t.j. ako náhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE a to v súlade s funkcionalitou systému.

15.6. Ak je odosielateľom zásielky vyhlasovateľ, tak záujemcovi resp. uchádzačovi bude na ním určený kontaktný e-mail/e-maily bezodkladne odoslaná informácia o tom, že k predmetnej zákazke existuje nová zásielka/správa. Záujemca resp. uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca resp. uchádzač si môže v komunikačnom rozhraní zobraziť celú históriu o svojej komunikácii s vyhlasovateľom.

15.7. Ak je odosielateľom informácie záujemca, resp. uchádzač, tak po prihlásení do systému a predmetnej zákazky môže prostredníctvom komunikačného rozhrania odosielať správy a potrebné prílohy vyhlasovateľovi. Takáto zásielka sa považuje za doručenú vyhlasovateľovi okamihom jej odoslania v systéme JOSEPHINE v súlade s funkcionalitou systému.

15.8. Vyhlasovateľ umožňuje neobmedzený a priamy prístup elektronickými prostriedkami k súťažným podkladom a k prípadným všetkým doplňujúcim podkladom.

15.9. Vyhlasovateľ odporúča záujemcom, ktorí si vyhľadali zákazku v systéme JOSEPHINE (https://josephine.proebiz.com), a zároveň ktorí chcú byť informovaní o prípadných aktualizáciách týkajúcich sa konkrétnej zákazky prostredníctvom notifikačných e-mailov, aby v danej zákazke zaklikli tlačidlo „**ZAUJÍMA MA TO**“ (v pravej hornej časti obrazovky).

15.10. Z dôvodu zabezpečenia bezproblémovej komunikácie záujemca/uchádzač vo svojich podaniach uvedie nasledovné údaje:

* -  obchodné meno
* -  sídlo/miesto podnikania
* -  identifikačné číslo
* -  korešpondenčnú adresu (v prípade, ak sa táto líši od sídla/miesta podnikania)
* -  meno a priezvisko kontaktnej osoby
* -  e-mailovú adresu kontaktnej osoby
* -  telefónne číslo kontaktnej osoby

15.11 Vyhlasovateľ požaduje predloženie ponuky v systéme Josephine. Na predloženie ponuky je potrebné registrovať subjekt uchádzača v systéme. Autentifikácia je dobrovoľná. Viac informácií o používaní systému získajú záujemcovia a uchádzači na adresách:

registrácia: https://store.proebiz.com/docs/josephine/sk/Manual\_registracie\_SK.pdf manuál záujemcu-uchádzača:

https://store.proebiz.com/docs/josephine/sk/Skrateny\_navod\_ucastnik.pdf

V Bratislave, dňa 28.9.2020

 ........................................................

 [Tomáš Kecskés, konateľ](file:////Users/administrator/Desktop/hladaj_osoba.asp%3FPR%3DKecske%CC%81s%26MENO%3DToma%CC%81s%CC%8C%26SID%3D0%26T%3Df0%26R%3D1)

Prílohy:

Príloha č. 1: Opis predmetu